Normális dolog az, hogy Magyarországon négy millióan élnek kevesebb, mint havi 90 ezer forintból? Ezt az igazságtalanságot és elszegényedést meg kell állítani! Mégpedig az Alapjövedelem bevezetésével.

„Normális dolog az, hogy Magyarországon négy millióan élnek kevesebb, mint havi 90 ezer forintból? Hogy ápolók, bölcsődei dolgozók, pénztárosok, közmunkások százezreinek összesen egy krumpli, egy hagyma és egy bögre tészta jut naponta az asztalra? Hogy 50 ezer gyerek szó szerint éhezik, százezreknek meg nem jut minden nap meleg étel? Hogy rokkantak tízezreit kényszeríti a kormány arra, hogy 33 ezer forintból éljenek túl? Hogy tízezreket taszítottak az utcára?

Normális dolog az, hogy Matolcsy György havi 5 milliót rak zsebre, Orbán Viktor pedig 50 milliárdért költözik a fejünk fölé a várba? Hogy Rogán Antal 22 milliárdot költ a propagandaminisztériumára, Lázár János pedig 100 milliárdért köt üzletet atomerőmű bővítésre? Hogy Orbán pajtásai Mészáros Lőrinc és Garancsi István vagyona tavaly 24-24 milliárd forintra nőtt? Normális dolog az, hogy ezek a rablók ugyanannyit adóznak, mint egy ápoló vagy egy tanár?

Nem, ez marhára nem normális dolog! Ezt az igazságtalanságot és elszegényedést meg kell állítani! És ha segítetek, meg is fogjuk állítani! Mégpedig az Alapjövedelem bevezetésével.”